مقری

مقری  (محمد عمر مقری): پیدائش 5 جنوری 1922ء، بالی وڈ ہندی فلموں میں بہت چھوٹے قد کے معروف مزاحیہ اداکار ،۔ دلیپ کمار کے ہم جماعت ، فلم ’امر اکبر انتھونی ‘ میں گیت طیب علی پیار کا دشمن ہائے ہائے  اور فلم شرابی کا ڈائیلاگ مونچھیں ہوں تو نتھو لال جی کے جیسی  ان کی پہچان بنا۔ مدر انڈیا، پڑوسن، اناڑی، چوری چوری، برسات، انورادھا، جوہر محمود ان گوا، میرا سایا، ملن، رام اور شیام، میرا نام جوکر، دو راستے، بمبے ٹو گوا، کنوارا باپ، فقیرا، امر اکبر انتھونی، برننگ ٹرین، قرض، خوددار، ودھاتا، قلی، شرابی، مہان، کرما، داتا، رام لکھن سمیت 200 سے زیادہ ہندی فلموں میں کام کیا۔ پانچ دہائیوں پر محیط کیریئر میں انہوں نے 600 سے زائد فلموں میں کام کیا۔

مقری نے اپنی بغیر دانتوں والی مسکراہٹ، پست قد اور مزاحیہ اداکاری سے 600 سے زائد فلموں میں سامعین کو ہنسایا۔

ان کی قابل ذکر فلمیں مدر انڈیا (1957ء)، شرابی (1984ء)، امر اکبر انتھونی (1977ء)، لاوارث (1981ء)، بمبئی ٹو گوا (1972ء)، گوپی (1972ء)، کوہ نور (1960ء) اور کئی دیگر ہیں۔

کیریئر 
فلموں میں ان کا کیریئر دلیپ کمار کے ساتھ شروع ہوا۔ وہ اور دلیپ کمار ایک ہی اسکول میں پڑھتے تھے۔ دلیپ اور مقری نے اپنے پیشے کا آغاز بومبے ٹاکیز اور ہدایت کار پی۔ جے راج کی فلم ”پرتیما“ سے کیا۔ فلم انڈسٹری میں شامل ہونے سے قبل مقری ایک قاضی کے طور پر کام کرتے تھے۔

ذاتی زندگی 
مقری کی بیوی کا نام ممتاز تھا اور ان کے پانچ بچے (2 بیٹیاں نسیم اور آمنہ اور تین بیٹے ناصر، فاروق اور بلال) تھے۔ اس کی بیٹی نسیم مقری نے فلم دھڑکن اور ہاں میں نے بھی پیار کیا کے ڈائیلاگ لکھے، اس نے دھڑکن کا منظر نامہ لکھا اور اس فلم میں اداکاری بھی کی۔

وفات 
مقری نے دل کا دورہ پڑنے سے 4 ستمبر 2000ء کو 78 سال کی عمر میں ممبئی کے لیِلاوتی اسپتال میں وفات پائی۔

حوالہ جات

بیرونی روابط 
 

1922ء کی پیدائشیں
2000ء کی وفیات
بیسویں صدی کے بھارتی مرد اداکار
بھارتی مسلم شخصیات
کونکنی مسلمان
ہندی سنیما کے مرد اداکار
بیسویں صدی کے مزاحیہ اداکار
مسلم مرد مزاحیہ فنکار
ویکی ڈیٹا سے مطابقت رکھنے والی مختصر تفصیل